सरदार पटेल की क्षमताओं के बारे में चर्चा करते हुए उन्होंने कहा लगभग 100 वर्ष पूर्व उन्होंने सीमित संसाधनों के साथ 10 वर्ष के भीतर अहमदाबाद नगरपालिका में सुधार के उपाय किये और अपनी क्षमता सिद्ध कर दी। प्रधानमंत्री ने कहा इस दृष्टिकोण के साथ सरदार पटेल ने स्वतंत्र भारत में सिविल सेवाओं की रूपरेखा तैयार की। प्रधानमंत्री श्री नरेन्द्र मोदी ने परिवीक्षा अधिकारियों का आह्वान करते हुए कहा कि वे निष्पक्षता के साथ प्रत्येक प्रयास करें और निस्वार्थता की सच्ची भावना से काम करें।